พระราชกฤษฎีกาพระราชกฤษฎีกาแบ่งส่วนราชการสำนักข่าวกรองแห่งชาติสำนักนายกรัฐมนตรีพ.ศ. ๒๕๓๖ ภูมิพลอดุลยเดช ป.ร.ให้ไว้ ณ วันที่ ๒๗สิงหาคม พ.ศ. ๒๕๓๖เป็นปีที่ ๔๘ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯให้ประกาศว่าโดยที่เป็นการสมควรแบ่งส่วนราชการสำนักข่าวกรองแห่งชาติสำนักนายกรัฐมนตรีอาศัยอำนาจตามความในมาตรา ๑๗๕ของรัฐธรรมนูญแห่งราชอาณาจักรไทย และมาตรา ๘ วรรคสี่แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาแบ่งส่วนราชการสำนักข่าวกรองแห่งชาติสำนักนายกรัฐมนตรี พ.ศ. ๒๕๓๖มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้สำนักข่าวกรองแห่งชาติ สำนักนายกรัฐมนตรี มีอำนาจหน้าที่ ดังต่อไปนี้(๑) ดำเนินการตามกฎหมายว่าด้วยข่าวกรองแห่งชาติ(๒) ปฏิบัติการอื่นใดตามที่กฎหมายกำหนดให้เป็นอำนาจหน้าที่ของสำนักข่าวกรองแห่งชาติหรือตามที่นายกรัฐมนตรีหรือคณะรัฐมนตรีมอบหมายมาตรา ๔ให้แบ่งส่วนราชการสำนักข่าวกรองแห่งชาติ สำนักนายกรัฐมนตรี ดังนี้(๑) สำนักงานเลขานุการกรม(๒) กอง ๑(๓) กอง ๒(๔) กอง ๓(๕) กอง ๔(๖) กอง ๕(๗) กอง ๖(๘) กอง ๗(๙) กอง ๘(๑๐) กอง ๙(๑๑) กอง ๑๐(๑๒) กอง ๑๑(๑๓) กอง ๑๒(๑๔) กอง ๑๓มาตรา ๕อำนาจหน้าที่ของส่วนราชการสำนักข่าวกรองแห่งชาติ สำนักนายกรัฐมนตรีมีดังนี้(๑) สำนักงานเลขานุการกรมมีอำนาจหน้าที่เกี่ยวกับราชการทั่วไปของสำนักข่าวกรองแห่งชาติและราชการที่มิได้แยกให้เป็นหน้าที่ของกองหรือส่วนราชการใดโดยเฉพาะ อำนาจหน้าที่ดังกล่าวให้รวมถึง(ก) ปฏิบัติงานสารบรรณของสำนักข่าวกรองแห่งชาติ(ข) ดำเนินการเกี่ยวกับงานช่วยอำนวยการและงานเลขานุการของสำนักข่าวกรองแห่งชาติ(ค) ดำเนินการเกี่ยวกับการเงิน การบัญชี การงบประมาณการพัสดุ อาคาร สถานที่ ยานพาหนะ และโรงพิมพ์ของสำนักข่าวกรองแห่งชาติ(ง) จัดระบบงานและบริหารงานบุคคลของสำนักข่าวกรองแห่งชาติ(จ) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๒) กอง ๑ มีอำนาจหน้าที่(ก)ดำเนินการเกี่ยวกับการฝึกอบรมและพัฒนาข้าราชการและลูกจ้างของสำนักข่าวกรองแห่งชาติ(ข)ดำเนินการเกี่ยวกับการฝึกอบรมและเผยแพร่ความรู้ด้านการรักษาความปลอดภัยแก่ข้าราชการลูกจ้าง และพนักงานองค์การของรัฐและรัฐวิสาหกิจ เฉพาะในฝ่ายพลเรือน(ค)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๓) กอง ๒ มีอำนาจหน้าที่(ก) ดำเนินการเกี่ยวกับการสื่อสารและโทรคมนาคมของสำนักข่าวกรองแห่งชาติ(ข)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๔) กอง ๓ มีอำนาจหน้าที่(ก) ดำเนินการเกี่ยวกับการรักษาความปลอดภัยฝ่ายพลเรือน(ข)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๕) กอง ๔ มีอำนาจหน้าที่(ก) ดำเนินการเกี่ยวกับการผลิตข่าวกรองในประเทศ(ข)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๖) กอง ๕ มีอำนาจหน้าที่(ก) ดำเนินการเกี่ยวกับการต่อต้านข่าวกรองในส่วนกลาง(ข)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๗) กอง ๖ มีอำนาจหน้าที่(ก)ดำเนินการเกี่ยวกับการต่อต้านข่าวกรองด้วยเครื่องมือเทคนิค(ข)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๘) กอง ๗ มีอำนาจหน้าที่(ก) ดำเนินการเกี่ยวกับการต่อต้านข่าวกรองในส่วนภูมิภาค(ข)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๙) กอง ๘ มีอำนาจหน้าที่(ก) ดำเนินการผลิตข่าวกรองเกี่ยวกับประเทศในทวีปเอเชียทวีปออสเตรเลียและหมู่เกาะในมหาสมุทรแปซิฟิก และทวีปแอฟริกาเว้นแต่ประเทศในเอเชียตะวันออกเฉียงใต้(ข)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๑๐) กอง ๙ มีอำนาจหน้าที่(ก) ดำเนินการผลิตข่าวกรองเกี่ยวกับประเทศในเอเชียตะวันออกเฉียงใต้(ข)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๑๑) กอง ๑๐ มีอำนาจหน้าที่(ก)ดำเนินการผลิตข่าวกรองเกี่ยวกับประเทศในทวีปอเมริกาและทวีปยุโรป(ข) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๑๒) กอง ๑๑ มีอำนาจหน้าที่(ก)จัดทำและประสานแผนการปฏิบัติงานของหน่วยงานอื่นในสังกัดสำนักข่าวกรองแห่งชาติให้สอดคล้องกับนโยบายของรัฐบาลและแผนข่าวกรองของสำนักข่าวกรองแห่งชาติ รวมทั้งเร่งรัดติดตาม และประเมินผลการปฏิบัติงานของหน่วยงานอื่นในสังกัดสำนักข่าวกรองแห่งชาติ(ข) ประสานงานกับหน่วยข่าวกรองต่างประเทศ(ค)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๑๓) กอง ๑๒ มีอำนาจหน้าที่(ก) ดำเนินการเกี่ยวกับการจัดเก็บ ปรับปรุงข้อมูลตรวจสอบเอกสารทางการข่าว และเป็นศูนย์ข้อมูลของสำนักข่าวกรองแห่งชาติ(ข) ดำเนินการเกี่ยวกับงานห้องสมุดของสำนักข่าวกรองแห่งชาติ(ค)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๑๔) กอง ๑๓ มีอำนาจหน้าที่(ก)ดำเนินการตรวจสอบระบบการติดต่อสื่อสารที่อาจเป็นภัยต่อความมั่นคงแห่งชาติ(ข)ดำเนินการเกี่ยวกับการรับฟังวิทยุกระจายเสียงทั้งในประเทศและต่างประเทศ(ค) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายมาตรา ๖ให้นายกรัฐมนตรีรักษาการตามพระราชกฤษฎีกานี้ผู้รับสนองพระบรมราชโองการชวน หลีกภัยนายกรัฐมนตรีหมายเหตุ :- เหตุผลในการประกาศใช้พระราชกฤษฎีกาฉบับนี้ คือ โดยที่เป็นการสมควรแบ่งส่วนราชการภายในสำนักข่าวกรองแห่งชาติสำนักนายกรัฐมนตรี และระบุอำนาจหน้าที่ของแต่ละส่วนราชการดังกล่าวให้เหมาะสมกับสภาพงานและเนื่องจากมาตรา ๘ วรรคสี่ แห่งพระราชบัญญัติระเบียบบริหารราชการแผ่นดิน พ.ศ.๒๕๓๔ บัญญัติว่า การแบ่งส่วนราชการภายในส่วนราชการที่เรียกชื่ออย่างอื่นและมีฐานะเป็นกรมให้ตราเป็นพระราชกฤษฎีกาและให้ระบุอำนาจหน้าที่ของแต่ละส่วนราชการไว้ในพระราชกฤษฎีกาด้วย จึงจำเป็นต้องตราพระราชกฤษฎีกานี้พัสสน/ผู้จัดทำ๑๔ มีนาคม ๒๕๕๔[๑] ราชกิจจานุเบกษาเล่ม ๑๑๐/ตอนที่ ๑๓๓/ฉบับพิเศษ หน้า ๑/๑๐ กันยายน ๒๕๓๖